**Апталықтың тақырыбы:** "Ойнайық та, ойлайық!"  
**Мақсаты:**  
**Білімділік:** Оқушыларға қазақ тілі, орыс тілі, ағылшын тілі пәндері бойынша тапсырмаларды орындата отырып, өз ойларын үш тілде жеткізе білу, оқу дағдыларын қалыптастыру.  
**Дамытушылық:** Өзіндік пікірін еркін жеткізуге ықпал ету, ойын жүйелі, қисынды жүйелеуге баулу. Сыни тұрғыдан ойлауды дамыту.  
**Тәрбиелік:** Тапсырма, ана тілінің әр сөзінің қадірі мен қасиетін танып, ана тілдерін сүйіп, өзге тілді құрметтеуге тәрбиелеу.  
**Сабақтың түрі:** Жарыс сабақ  
**Сабақтың әдіс – тәсілдері:** Берілген суреттерді үш тілде атау, тапсырмаларымен жұмыс.  
**Пәнаралық байланыс:** Қазақ тілі, орыс тілі, ағылшын тілі.  
**Жұмыс формалары:** топтық.  
**Сабақтың көрнекілігі:** Интерактивті тақта, түрлі - түсті қарандаштар.

**Сабақтың барысы:**  
**I. Ұйымдастыру бөлімі:** Сәлемдесу, топтармен таныстыру, сабақтың мақсатымен, кезеңдерімен таныстыру. Сабақты бағалайтын әділ – қазылармен таныстыру.

**Ойынның шарты:**

1. Музыкалық сайыс.

2. Ойынды жалғастыр.

3. Сиқырлы сандар.

4. Қиындылардан сурет құрастыру.

5. Суретті боя, аттарын ата.

6. Сергіту сәті.

**II. Негізгі бөлім:**

1. Музыкалық сайыс.

Әр топ, үш тілде ән айтады.

2. Ойынды жалғастыр.

1-ші топқа доп беріледі. Интерактивті тақтадан қарап, бір – біріне допты лақтыру арқылы, берілген суретті үш тілде атап айту керек. Бұл тапсырма кезекпен келесі топтарға беріледі.

3. Сиқырлы сандар.

Қораптын ішінде қолдан жасалған сандар болады, соны әр топтан топ басшылары қарамай санды алу керек. Өз топтарымен ақылдасқаннан кейін, санды үш тілде атап шығады.

4. Қиындылардан сурет құрастыру.

Балаларға қиындылар беріледі, сол қиындыларды құрастырып, арнайы бір сурет шығады. Сол суретті үш тілде атап айту керек.

5. Суретті боя, аттарын ата.

Бірнеше шарлар ұсынылады, әр топтан топ басшылары шығып, бір шарды таңдап, сол шарды инемен жарып, ішінен арнайы бір сурет түседі. Сол суретке байланысты бояу беріледі. Бояуды бояп, суреттін атын үш тілде атап шығады.

6. Сергіту сәті.

Топтарға арнайы үш тілде айтылатын сергіту сәтін интерактивті тақта арқылы қосамыз. Әр топ өлеңді өз тобымен айтып, қимылдармен көрсету керек.